

**ANUNȚ**

Consiliul de Administrație al Spitalului Municipal Câmpina organizează concurs pentru ocuparea funcției de manager persoană fizică

Concursul se va organiza în conformitate cu prevederile Ordinului M.S. nr. 1520/2016 si ale Regulamentului de organizare și desfășurare a concursului pentru ocuparea funcției de manager persoană fizică la Spitalul Municipal Câmpina, aprobat prin **Dispoziția Primarului Municipiului Câmpina nr. 448/ 05.08.2019, modificat prin Dispoziția Primarului Municipiului Câmpina nr. 432/21.07.2021.**

Concursul va avea loc la sediul Spitalului Municipal Câmpina, str. Sg. Maj. Erou Grigore Nicolae, nr. 4 în perioada 13.09.2023 – 03.10.2023.

Persoanele fizice care se înscriu la concurs trebuie sa indeplinească cumulativ următoarele condiții:

**a)** cunosc limba română, scris și vorbit;

**b)** sunt absolvenți ai unei instituții de invățămât superior medical, economico-financiar sau juridic;

**c)** sunt absolvenți ai unor cursuri de perfecționare în management sau management sanitar, agreate de Ministerul Sănătății și stabilite prin ordin al ministrului sănătății, ori sunt absolvenți ai unui masterat sau doctorat în management sanitar, economic ori administrativ organizat într-o instituție de invățământ superior acreditată, potrivit legii;

**d)** au cel puțin 10 ani vechime în posturi prevăzute cu studii universitare de lungă durată, conform legii;

**e)** nu au fost condamnate pentru săvârșirea unei infracțiuni comise cu intenție, cu exceptia situației în care a intervenit reabilitarea;

**f)** sunt apte din punct de vedere medical (fizic si neuropsihic);

**g)** nu au implinit vârsta standard de pensionare, conform legii.

Concursul se va desfasura în doua etape dupa cum urmează:

1. Etapa de verificare a îndeplinirii de către candidați a condițiilor stabilite în anunțul de concurs, etapă eliminatoare, în data de 18.09.2023;

* Rezultatul verificării dosarelor de înscriere se va afișa la sediul spitalului și concomitent pe pagina de internet a spitalului pâna la data de 18.09.2023, ora 13.00;
* Contestațiile privind proba de verificare a condițiilor stabilite în anunțul de concurs se pot depune până la data de 19.09.2023, ora 13.00 la secretariatul spitalului;
* Rezultatul contestațiilor se va afișa la sediul spitalului și concomitent pe pagina de internet a spitalului până la data de 20.09.2023, ora 13.00.

1. Etapa de susținere publică și de evaluare a proiectului de management se va desfășura în data de 27.09.2023, ora 10.00 la sediul Spitalului Municipal Câmpina.

* Rezultatul în urma desfășurării probei de susținere publică și evaluarea proiectului de mangement se afișează la sediul spitalului și se publică pe pagina de internet a spitalului în data de 28.09.2023, ora 13.00;
* Contestațiile privind proba de susținere publică și de evaluare a proiectului de management se pot depune până în data de 29.07.2023, ora 13.00 la secretariatul spitalului;
* Rezultatul contestațiilor se va afișa la sediul spitalului și concomitent pe pagina de internet a spitalului la data de 03.10.2023, ora 13.00.

Înscrierea la concurs a candidaților se face la sediul Spitalului Municipal Câmpina, până în data de 13.09.2023, ora 13,00 la Secretariatul spitalului.

Dosarul de înscriere trebuie sa conțină în principal următoarele documente:

**a)** cererea de înscriere la concurs în care candidatul menționează funcția pentru care dorește să candideze;

**b)** copia certificată pentru conformitate a actului de identitate, aflat în termen de valabilitate;

**c)** copia certificată pentru conformitate a diplomei de licență sau echivalente;

**d)** copia certificată pentru conformitate a documentelor care atestă absolvirea cursurilor de perfecționare în management sau management sanitar prevazute la art. 1, alin. (1), lit. c) ori a diplomei de masterat sau doctorat în management sanitar, economic sau administrativ, organizat într-o instituție de invățământ superior acreditată, potrivit legii;

**e)** curriculum vitae;

**f)** adeverința care atestă vechimea în posturi cu studii universitare de lungă durată sau copie certificată pentru conformitate a carnetului de muncă;

**g)** cazierul judiciar sau declarația candidatului prin care acesta iși exprimă consimțământul pentru obținerea extrasului de pe cazierul judiciar de către comisia de concurs conform Legii [nr. 290/2004](https://program-legislatie.ro/#/view/02903202.04-20200923-HJFeTyr4YHv) privind cazierul judiciar, republicată, cu modificările și completările ulterioare;

**h)** adeverința din care rezultă că este apt medical, fizic si neuropsihic;

**i)** declarația pe propria răspundere privind necolaborarea cu Securitatea înainte de anul 1989;

**j)** copie certificată pentru conformitate a actelor (certificat de căsătorie etc.) prin care candidatul și-a schimbat numele, după caz;

**k)** proiectul de management realizat de candidat;

**l)** declarație pe propria răspundere a candidatului că proiectul de management este conceput și realizat integral de către candidat;

**m)** declarație pe propria răspundere că în ultimii 3 ani nu a fost constatată de către instituția competentă existența conflictului de interese ori starea de incompatibilitate cu privire la candidat;

**n)** declarație pe propria răspundere privind conformitatea cu originalul a copiilor de pe documentele depuse la dosarul de înscriere.

**Î**n data de 22.08.2023, ora 10.00 candidații interesați vor putea efectua o vizită în cadrul Spitalului Municipal Câmpina, sub îndrumarea directorului medical al spitalului.

Orice persoană care-și manifestă intenția de a participa la susținerea publică a proiectului de management va transmite solicitarea de participare și eventualele întrebari pe adresa de

e-mail a spitalului: [secretariat@spitalcampina.ro](mailto:secretariat@spitalcampina.ro) până la data de 26.09.2023, ora 08.00.

1. Tema proiectului de management este la alegerea candidatului din urmatoarea listă de 5 teme, care va fi adaptată la situația Spitalului Municipal Câmpina:

 a) planificarea și organizarea serviciilor de sănătate la nivelul spitalului;

   b) siguranța și satisfacția pacientului;

   c) managementul calității serviciilor medicale;

   d) managementul resurselor umane;

   e) performanța clinică și financiară a activităților spitalului.

1. Proiectul se realizeaza individual de către candidat și se dezvoltă într-un volum de maximum 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

Structura poiectului de management:

   a) Scop

   b) Obiective

   c) Activități:

   - definire

   - încadrare în timp - grafic Gantt

   - resurse necesare - umane, materiale, financiare

   - responsabilități

   d) Rezultate așteptate

   e) Indicatori - evaluare, monitorizare

   f) Cunoașterea legislației relevante

Relații suplimentare se pot obține la telefon 0244 337 351, interior 102, între orele 10.00 – 14.00 sau la adresa de e-mail: [secretariat@spitalcampina.ro](mailto:secretariat@spitalcampina.ro)

Președintele Consiliului de Adminisțratie al Spitalului Municipal Câmpina

Ec. Marcu Florin